– Vi har gjort et nytt funn etter markering av hund. Mannskaper jobber med å frigjøre funnet, opplyste politiet på en pressebrifing i 18-tiden lørdag
Den tredje døde personen ble funnet like etter klokken 17 lørdag ettermiddag i samme området som de to andre omkomne.
– De funnene vi har gjort, er inne i bygg. Det siste funnet er antakelig i samme bygg som det forrige, sa politiet.
Tidligere på dagen kommenterte politiets innsatsleder Roy Alkvist situasjonen etter at to personer var funnet:
– Det er gjort et funn av en person som dessverre er bekreftet omkommet. Jeg har ikke anledning til å kunne si noe om verken kjønn eller alder. Det må vi komme tilbake til senere, sa han på en hasteinnkalt pressekonferanse like før klokka 14 lørdag.
Funnet ble gjort i underkant av 100 meter inn i rasområdet etter markering fra en hundeekvipasje.
– Det er gjort funn ut fra de sannsynlighetsberegninger som vi gjorde i natt i forhold til hvor søket er satt inn i dag, sa Alkvist.
Syv personer er fortsatt ikke redegjort for.
Les også: Politimester ved Gjerdrum-skredet: – Fortsatt håp om å finne overlevende i luftlommer
Redningsarbeidet fortsetter i natt
De spesialtrente hundene har markert på en rekke steder nede i skredområdet i Gjerdrum. Bakkemannskapet vil søke gjennom området gjennom natten.
– Vi har fått bygd såpass mange evakueringsveier for å kunne komme raskt ut igjen at vi nå kan fortsette arbeidet utover natten, opplyste brannvesenet på stedet under en pressebrifing lørdag kveld.
Han anslår at de vil fortsette på bakken i området fram til rundt klokken 4 natt til søndag.
– Vi må gjøre søkene der hvor hundene markerer, for det blir for tilfeldig å lete på måfå. Vi har såpass mange markeringspunkter nå som vi kan lete gjennom, sa brannvesenet.
– Stor sorg
Gjerdrum-ordfører Anders Østensen (Ap) sier at det var med stor sorg han tok imot budskapet om nok et funn av en omkommet person. Kommunen klamrer seg likevel til håpet som redningsarbeiderne uttrykker.
Ved 15-tiden var redningsmannskapene fortsatt nede i skredområdet, og dette vil de fortsette med så lenge det er forsvarlig, ifølge innsatsleder Alkvist.
– Vi leter fortsatt etter overlevende, og dette endres ikke i løpet av lørdag, fastslo han.
Luftlommer kan gi håp
Letemannskapene sier de fortsatt har håp om å finne overlevende i luftlommer.
– Medisinsk sett kan man overleve i flere dager dersom man har luft. Så i den grad man har luftlommer, så er det mulig å overleve fortsatt, sa politimester Ida Melbo Øystese i Øst politidistrikt på en pressekonferanse i Gjerdrum klokka 12 lørdag.
Det har vært kaldt, og det har snødd i perioder i Gjerdrum siden skredet gikk natt til onsdag. Det kan påvirke sannsynligheten for å overleve i skredet.
– Naturkreftene er ikke på vår side. Og tiden er heller ikke på vår side, sa Øystese.
Les også: Politiet har gjort funn av en død person i barnekjeledress med redningsvest
Konkrete arbeidsoppgaver
Leirskred har en flytende masse der det vanligvis ikke er så mange luftlommer. Politimester Øystese er likevel klar på at det kan være luftlommer i noen av husene som er tatt av skredet som fremdeles er delvis intakte.
– Dette er det vi jobber med nå. Og så lenge vi har konkrete arbeidsoppgaver som må gjøres for å kunne gi en større sikkerhet rundt beslutningen om hvor lenge vi skal holde på, så holder vi på, sa Øystese.
Det er hennes oppgave å ta beslutningen om når søket ikke lenger skal handle om å finne overlevende etter skredet.
– Men vi er ikke der nå, sa politimesteren.
Les også: Politiet har gjort funn av en død person i barnekjeledress med redningsvest
Tre usar-team i skredområdet
Tre såkalte usar-team jobbet i skredområdet i Gjerdrum lørdag for å lete etter savnede. Usar står for urbant søk og redning.
– Redningsaksjonen pågår for fullt. Per nå er det tre ulike usar-team som jobber inne i rasområdet, samt hundeekvipasjer. Det er usar-team både fra Trøndelag, Oslo og Nedre Romerike samt hundeekvipasjer fra Oslo politidistrikt som nå er inne i rasområdet, sa Alkvist på pressekonferansen klokka 12.
Les også: Solberg: – Våre tanker går til alle som er berørt av denne katastrofen
Helseressurser er også på plass
Tidligere lørdag ble det klart at det svenske usar-teamet som har vært i Gjerdrum, reiser tilbake til Sverige etter at Direktoratet for samfunnssikkerhet og beredskap har gitt beskjed om at de foreløpig har tilstrekkelig med ressurser.
Har undersøkt biler i skredet
Søkene lørdag gjøres ifølge Alkvist etter sannsynlighetsberegninger for hvor det kan ventes å være personer.
– Man har blant annet klart å ta seg inn til et par biler som er blitt undersøkt.
Alkvist la til at det fortsatt vurderes å ta i bruk Forsvarets brolegger, et spesialkjøretøy, i området.
Máquinas trabalham em Ask para tentar encontrar os desaparecidos

Um deslizamento de terra ocorrido na quarta-feira (30/12) no vilarejo de Ask, na comuna de , a cerca de 25 quilômetros de , capital da Noruega, deixou nove pessoas feridas e ao menos quatro mortas. Dois corpos foram resgatados hoje. 

Seis pessoas ainda estão desaparecidas, segundo o jornal Dagsavisen. 

Os autoridades e socorristas mantêm as esperanças de encontrar pessoas com vida e explicam que se elas não estiverem gravemente feridas e puderem respirar em "bolsões de ar", isto é possível de acontecer. O problema, no entanto, é o frio, já que em pleno inverno nórdico na Noruega as temperaturas têm estado muito baixas. Além disto, tem havido queda de neve. 

Em 2008 autoridades da Sociedade Norueguesa para a Conservação da Natureza haviam alertado para a possibilidade de erosão em Ask devido ao tipo de solo no local. Elas chegaram a sugerir a construção de uma represa para a proteção das residências do povoado, onde moram pouco menos de 7 mil pessoas.